Jabarkan Watak-watak dari School Days dalam bahasa melayu

Kebanyakan nama-nama keluarga watak-watak judul ini diambil daripada bekas-bekas Perdana Menteri Jepun dan ahli-ahli Mahkhamah Agung Jepun.

Seiyu: Tatsuya Hirai (permainan video), Daisuke Hirakawa (anime)

Makoto bersekolah di Sakakino Gakuen (榊野学園) dan berada dalam kelas 3, tahun pertama. Ibu bapanya telahpun bercerai dan dia hidup bersama-sama ibunya di sebuah pangsapuri mewah. Sepanjang kisah ini, dia kurang bijak dalam menentukan pilihannya di antara Sekai dan Kotonoha.

Seiyu: Soyogi Tōno (permainan video), Tae Okajima (anime)

Kotonoha adalah pelajar dari kelas 4, tahun pertama, dan sering mengambil kereta api yang sama dengan Makoto. Dalam episod 2 Kotonoha menjadi teman wanita Makoto. Walaupun berbadan seksi, dia sebenarnya bersikap pendiam dan dihormati, tetapi agak takut dengan budak-budak lelaki. Dia tidak disukai gadis-gadis lain di dalam kelasnya. Dia berasal daripada sebuah keluarga yang kaya dan tinggal di sebuah rumah besar jauh daripada bandar utama.

Seiyu: Kaname Yuzuki (permainan video), Shiho Kawaragi (anime)

Juga dalam kelas 3, tahun pertama, Sekai merupakan rakan kelas Makoto. Tempat duduknya bersebelahan dengan Makoto, dan pada suatu hari dia ternampak gambar Kotonoha yang disimpan Makoto dalam telefon bimbitnya. Dia kemudiannya membantu Makoto mendekati Kotonoha meskipun memendam perasaannya sendiri terhadapnya, menciumnya di stesen kereta api di akhir episod 1. Dia tinggal bersama-sama ibunya di sebuah pangsapuri.

Seiyu: Hana Yamamoto (permainan video), Keiko Imoto (anime)

Juga dalam kelas 3, tahun pertama, Setsuna merupakan ahli jawatankuasa kelasnya dan merupakan rakan rapat Sekai sejak kecil. Kedua-dua ibu mereka merupakan kawan baik yang berkerja dalam syarikat yang sama. Dia merupakan protagonis wanita yang utama dalam Summer Days. Walaupun dia kelihatan pendiam dan tidak beremosi, dia cukup sedar akan saiz payu daranya yang kecil, lebih-lebih lagi jika dibandingkan dengan Sekai dan Kotonoha.

Seiyu: Mio Fujimura (permainan video), Chiaki Takahashi (anime)

Rakan Sekai yang pernah bersekolah bersama-sama dengannya, Nanami berada dalam kelas 2, tahun pertama. Dia diberi peluang menyertai sekolah itu berdasarkan bakatnya dalam bidang olahraga. Teman lelakinya merupakan seniornya dan merupakan ahli kelab bola keranjang sekolahnya, dan nampaknya seorang peminat setia otaku.

Seiyu: Hikari Kuroda (permainan video), Ryōko Tanaka (anime)

Salah seorang rakan Sekai daripada kelas Makoto. Dia tidak menyukai Makoto yang dipercayainya telah melayan Sekai seperti teman wanitanya sejak dari awal lagi. Dia juga mempunyai perasaan terhadap Taisuke.

Seiyu: Yuki Matsunaga (permainan video) Haruka Nagami (anime)

Otome merupakan pelajar dari kelas 4, tahun pertama Sakakino Gakuen, dan merupakan salah seorang rakan Makoto sejak sekolah rendah tinggi. Dia merupakan ahli pasukan bola keranjang wanita dan ketua kumpulan perempaun yang membuli Kotonoha.

Seiyu: Aoi Kanzuki (permainan video), Megu Ashiro (anime)

Kokoro merupakan adik perempuan Kotonoha, dan bersikap hampir bertentengan dengan kakaknya. Secara semulajadinya, dia bersikap becok, penuh dengan sikap ingin tahu dan gemar mengusik Kotonoha, walaupun dia sebenarnya risau akan kakaknya itu.

Seiyu: Hikage Hyūga (permainan video), Yoshiaki Matsumoto (anime)

Taisuke merupakan salah seorang rakan Makoto sejak sekolah rendah tinggi, dan belajar dalam kelas yang sama dengannya.

Seiyu: Nene (permainan video), Eri Saita (anime)

Salah seorang daripada gadis dalam kelas 4, tahun pertama yang membuli Kotonoha. Dia bersikap paling kebudak-budakan dikalangan mereka dalam kumpulannya.

Seiyu: Sawa Konohana (permainan video), Nana Furuhara (anime)

Salah seorang daripada gadis dalam kelas 4, tahun pertama yang membuli Kotonoha. Dia cekap mendapatkan maklumat dan mudah bergaul dengan orang lain.

Seiyu: Kuribayashi Minami (permainan video/anime)

Salah seorang daripada gadis dalam kelas 4, tahun pertama yang membuli Kotonoha.

Seiyu: Kagetsu Nanba (permainan video)

Adik perempuan Makoto. Dia tinggal bersama-sama ayahnya selepas ibu bapanya bercerai.